作者：刘辰翁
词牌/韵律：瑞龙吟

paragraphs: 老人语。
曾见昨日开炉，坠天花否。
生年不合荒荒，枯根薄命，婵娟误汝。
那知许。
女乐如烟点点，江南处处。
何时重到湖堧，淋漓载酒，依稀吊古。
终待胭脂露掌，弄鸥招鹤，凭君画取。
万柳漫堤，一丝一泪垂雨。
濛濛絮里，又送金铜去。
漫肠断、王孙望帝，呕心囊句。
市隐今成趣。
袖回地狭，天吴凤舞。
莫是青州谱。
怎不早，翩翩向青州住。
回头蜃海，已沉花雾。